
1 straipsnis. 4 straipsnio pakeitimas
Pakeisti 4 straipsnio 3 punktą ir jį išdėstyti taip:
„3) medžiojamųjų gyvūnų išteklių apsaugos ir gausinimo priemonėms; medžioklėtvarkos projektams rengti; medžiojamųjų gyvūnų ir medžioklės moksliniams tyrimams; medžiojamųjų gyvūnų, saugomų pagal Europos Sąjungos teisės aktų reikalavimus, monitoringui; brakonieriavimo stabdymo priemonėms; medžioklės plėtros, saugaus elgesio medžioklėje skatinimo, medžioklės kultūros, tradicijų puoselėjimo priemonėms; griežtai saugomų rūšių laukinių gyvūnų ir medžiojamųjų gyvūnų, kurių medžioklė uždrausta ištisus metus, padarytai žalai, kurią šie gyvūnai padaro pasėliams, pievoms, sumedėjusiems sodo augalams, miškui, hidrotechniniams ir melioracijos statiniams, bitynams, atlyginti žemės, miško ir vandens telkinių sklypų savininkams, valdytojams ir naudotojams, šių gyvūnų daromos žalos prevencijos priemonėms; vilkų, rudųjų lokių ar lūšių ūkiniams gyvūnams padarytai žalai atlyginti ūkinių gyvūnų savininkams ir laikytojams; valstybės įgyvendinamoms laukinių gyvūnų globos ir užkrečiamųjų ligų prevencijos priemonėms;“.

2 straipsnis. Įstatymo įsigaliojimas
Šis įstatymas įsigalioja 2026 m. sausio 1 d.

Skelbiu šį Lietuvos Respublikos Seimo priimtą įstatymą.

